Foto: Yonhapnews KXDR yetakchisi Kim Chen In rafiqasi bilan birga janubiy koreyalik artistlar konsertiga bordi. Bu haqda «Renxap» agentligi xabar qilmoqda. Artistlar Pxenyandagi Katta teatrda chiqish qilishgan. Ular orasida K-pop janridagi ijrochilar ham bo‘lgan. Shimoliy Koreya poytaxtida janubiy koreyalik pop-qo‘shiqchilar konserti 2005 yildan beri tashkil etilgan ilk shunday tadbirga aylandi. Sahnada taniqli musiqachi Cho Yong Pil «Qishki kafe» qo‘shig‘i bilan chiqish qildi, u, ta’kidlanishicha, KXDR hozirgi rahbari otasi Kim Chen Irning eng sevimli qo‘shiqlaridan biri bo‘lgan.